ยอดปล่อยกู้บ้านหลังแรกยังเหลือ1.4หมื่นล้าน
ธอส.เผยวงเงินปล่อยกู้สินเชื่อบ้านหลังแรกยังเหลือ14,700 ล้าน ประชาชนทยอยยื่นเอกสารวันที่สองต่อเนื่อง
10 พ.ค. 2554

ธอส.เผยวงเงินปล่อยกู้สินเชื่อบ้านหลังแรกยังเหลือ14,700 ล้าน ประชาชนทยอยยื่นเอกสารวันที่สองต่อเนื่อง
บรรยากาศวันที่สอง (10 พ.ค.54) ของการเปิดให้ประชาชนยื่นเอกสารขอสินเชื่อในโครงการบ้าน ธอส. เพื่อที่อยู่อาศัยแห่งแรก ยังคงมีประชาชนเดินทางมาขอสินเชื่อจาก ธนาคารอาคารสงเคราะห์ หรือ ธอส.อย่างต่อเนื่อง แต่ไม่คึกคักเท่ากับวันแรก
ที่ธอส.สำนักงานใหญ่ ถนนพระราม 9 มีประชาชนมาเข้าแถวรอรับบัตรคิวในช่วงเช้ากว่า 150 ราย ส่วนยอดการขอสินเชื่อจากสำนักงานสาขา ธอส.โดยรวมทั้งประเทศในขณะนี้อยู่ที่ 6,885 ราย วงเงินสินเชื่อรวมกว่า 10,300 ล้านบาทแล้ว จากวงเงินที่จะอนุมัติปล่อยกู้ทั้งหมด 25,000 ล้านบาท
นายวรวิทย์  ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) เปิดเผยว่า โครงการดังกล่าวได้รับความสนใจจากประชาชนจำนวนมาก พร้อมยืนยันว่าการทำงานของธนาคารทุกขั้นตอนมีความชัดเจนและโปร่งใส